2010R0275 — DA — 23.05.2014 — 001.001

Dette dokument er et dokumentationsredskab, og institutionerne påtager sig intet ansvar herfor

►B KOMMISSIONENS FORORDNING (EU) Nr. 275/2010 af 30. marts 2010 om gennemførelse af Europa-Parlamentets og Rådets forordning (EF) nr. 295/2008 for så vidt angår kriterier for evaluering af kvaliteten af statistik over erhvervsstrukturer (EØS-relevant tekst) (EFT L 086, 1.4.2010, p.1)

Ændret ved:









▼B

KOMMISSIONENS FORORDNING (EU) Nr. 275/2010

af 30. marts 2010

om gennemførelse af Europa-Parlamentets og Rådets forordning (EF) nr. 295/2008 for så vidt angår kriterier for evaluering af kvaliteten af statistik over erhvervsstrukturer

(EØS-relevant tekst)







EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Europa-Parlamentets og Rådets forordning (EF) nr. 295/2008 af 11. marts 2008 om statistik over erhvervsstrukturer ( 1 ), særlig artikel 11, stk. 2, litra j), og ud fra følgende betragtninger: (1) Ved forordning (EF) nr. 295/2008 blev der fastlagt en fælles ramme for indsamling, udarbejdelse, indberetning og evaluering af europæiske statistikker om virksomhedernes struktur, aktiviteter, konkurrenceevne og resultater i EU. (2) Med henblik på at sammenligne nytten af at kunne råde over dataene med udgifterne ved indsamlingen og byrden for virksomhederne, herunder navnlig de små virksomheder, bør der foretages en kvalitetsevaluering i overensstemmelse med artikel 6 i forordning (EF) nr. 295/2008. Det er derfor nødvendigt at fastlægge kvalitetsevalueringskriterierne og nøgleindikatorerne. (3) Foranstaltningerne i denne forordning er i overensstemmelse med udtalelse fra Udvalget for det Europæiske Statistiske System — ud fra følgende betragtninger: VEDTAGET DENNE FORORDNING:







Artikel 1

Kriterierne for kvalitetsevaluering og indholdet af de kvalitetsrapporter, der skal aflægges af medlemsstaterne, er fastsat i bilaget.

Artikel 2

Data og metadata i forbindelse med kvalitetsrapporter fremsendes eller uploades i elektronisk form til Kommissionens (Eurostats) centrale dataportal af de organisationer, som de nationale myndigheder har udpeget. Fremsendelse skal ske i overensstemmelse med en af Eurostat fastlagt udvekslingsstandard.

Artikel 3

Den første kvalitetsrapport (vedrørende data om referenceåret 2008) indsendes senest den 31. marts 2011. Belgien, Tyskland, Grækenland, Cypern, Luxembourg, Malta, Rumænien og Det Forenede Kongerige har fået tre måneder længere frist til at fremsende kvalitetsrapporterne for referenceåret 2008. Efterfølgende rapporter sendes til Kommissionen (Eurostat) senest 27 måneder efter udløbet af den referenceperiode, for hvilken der er indsamlet data.

Artikel 4

Kommissionen (Eurostat) evaluerer kvaliteten af de indberettede data og udarbejder og offentliggør rapporter om kvaliteten af europæiske statistikker.

Artikel 5

Denne forordning træder i kraft på tyvendedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.









BILAG

Kvalitetsrapporter og kriterier for evaluering af kvaliteten af statistik over erhvervsstrukturer

AFSNIT I

Kvalitetsrapporter

Yderligere retningslinjer for fortolkningen af de fælles kvalitetskriterier er fastsat i håndbogen for statistik over erhvervsstrukturer (Structural Business Statistics Manual), der er udarbejdet af Kommissionen (Eurostat) i samarbejde med medlemsstaterne. Kvalitetsrapporten skal indeholde både kvantitative og kvalitative oplysninger. Kommissionen (Eurostat) fremlægger resultaterne vedrørende de kvantitative indikatorer, som kan beregnes på grundlag af de data, medlemsstaterne har indberettet. Medlemsstaterne kommenterer indikatorerne og bistår Eurostat med at fortolke dem ud fra den metodologi, de har anvendt ved dataindsamlingen, og de leverer de resterende kvantitative indikatorer og kvalitative oplysninger.

Medlemsstaterne leverer følgende:

— En rapport om kvalitetsaspekterne vedrørende bilag I-IV til forordning (EF) nr. 295/2008. Hvis det anses for nødvendigt, kan medlemsstaterne fremlægge særskilte rapporter om forordningens bilag I, II, III og IV.

— En rapport om kvalitetsaspekterne vedrørende bilag V til forordning (EF) nr. 295/2008.

— En rapport om kvalitetsaspekterne vedrørende bilag VI til forordning (EF) nr. 295/2008.

— En rapport om kvalitetsaspekterne vedrørende bilag VII til forordning (EF) nr. 295/2008.

— En rapport om kvalitetsaspekterne vedrørende bilag VIII til forordning (EF) nr. 295/2008. Hvis de oplysninger, der er nødvendige til udarbejdelse af statistik i henhold til forordningens bilag VIII, er indsamlet ved samme undersøgelse som anvendt til bilag I-IV, er det ikke obligatorisk at fremlægge en særskilt rapport om kvalitetsaspekterne vedrørende bilag VIII.

— En rapport om kvalitetsaspekterne vedrørende bilag IX til forordning (EF) nr. 295/2008.

▼M1

AFSNIT II

Tidsplan

Inden udgangen af januar hvert år (første gang i 2011) sender Kommissionen (Eurostat) medlemsstaterne kvalitetsrapporter om referenceår t-3, som er i overensstemmelse med det europæiske statistiske systems standardkvalitetsrapportstruktur, og som allerede er delvist udfyldt med kvantitative indikatorer og andre data, som Kommissionen (Eurostat) er i besiddelse af, om bilag I, II, III, IV, VIII og IX. For så vidt angår disse bilag fremsender medlemsstaterne senest den 31. marts hvert år de udfyldte kvalitetsrapporter til Kommissionen (Eurostat).

Hvert tiende år (første gang i 2021) sender Kommissionen (Eurostat) medlemsstaterne kvalitetsrapporter om referenceår t-3, som er i overensstemmelse med det europæiske statistiske systems standardkvalitetsrapportstruktur, og som allerede er delvist udfyldt med kvantitative indikatorer og andre data, som Kommissionen (Eurostat) er i besiddelse af, om bilag V, VI og VII. For så vidt angår disse bilag fremsender medlemsstaterne hvert tiende år de udfyldte kvalitetsrapporter til Kommissionen (Eurostat).

▼B

AFSNIT III

Kvalitetskriterier

Data, som fremsendes af medlemsstaterne om de statistikker, der er omhandlet i bilag I-IX til forordning (EF) nr. 295/2008, evalueres på grundlag af de kvalitetskriterier, der er anført i artikel 12, stk. 1, i Europa-Parlamentets og Rådets forordning (EF) nr. 223/2009 om europæiske statistikker ( 2 ), dvs. relevans, nøjagtighed, aktualitet, punktlighed, tilgængelighed, klarhed, sammenlignelighed og kohærens.

1. Relevans

»Relevans« henviser til, i hvor høj grad statistikkerne opfylder brugernes nuværende og potentielle behov.

2. Nøjagtighed

»Nøjagtighed« henviser til, hvor tæt skønnene ligger på de ikke kendte korrekte værdier.

3. Kohærens

»Kohærens« henviser til, i hvor høj grad dataene troværdigt kan kombineres på forskellige måder og til forskellige anvendelser.

4. Sammenlignelighed

»Sammenlignelighed« henviser til, hvor meget forskelle i anvendte statistiske koncepter, målingsværktøjer og -procedurer betyder ved sammenligning af statistikker mellem geografiske områder, sektorområder eller over tid.

5. Aktualitet og punktlighed

»Aktualitet« henviser til tidsrummet mellem oplysningernes tilgængelighed og den begivenhed eller det fænomen, de beskriver. »Punktlighed« henviser til tidsrummet mellem datoen for offentliggørelse af dataene og måldatoen (den dato, hvor dataene skulle have været offentliggjort).

6. Tilgængelighed og klarhed

»Tilgængelighed« og »klarhed« henviser til, på hvilke betingelser og hvordan brugerne kan indhente, anvende og fortolke data.

AFSNIT IV

Rækker af kvantitative indikatorer, som medlemsstaterne skal levere vedrørende nøjagtighed (og pålidelighed)

Det er kun obligatorisk at levere de kvantitative indikatorer som beskrevet i dette afsnit for de statistikker, der er omhandlet i bilag I-IV til forordning (EF) nr. 295/2008. Dataene skal fremsendes ved anvendelse af det tekniske format beskrevet i afsnit V i bilaget til nærværende forordning.

1. Variationskoefficienter

Det er kun obligatorisk at levere følgende oplysninger, hvis der anvendes stikprøveundersøgelser eller en kombination af stikprøveundersøgelser og administrative data:

Medlemsstaterne indberetter oplysninger om de variabler, niveauer og rækker, der er anført i det følgende. I samarbejde med medlemsstaterne fastlægges nærmere, hvilke aspekter der skal tages i betragtning ved beregning af variationskoefficienterne. Kvalitetsrapporten skal indeholde en beskrivelse af den metode, der er anvendt ved beregning af variationskoefficienterne (herunder software).

a) For de årlige virksomhedsstatistikker over de aktiviteter, som er omfattet af hovedafdeling B-J og L-N samt hovedgruppe 95 i NACE rev. 2 (data leveret vedrørende række 1A, 2A, 3A og 4A, jf. Kommissionens forordning (EF) nr. 251/2009 ( 3 )), skal variationskoefficienten for følgende variabler (jf. Kommissionens forordning (EF) nr. 250/2009 ( 4 )) leveres på nedenstående aktivitetsopdelingsniveau: — Variabel 12110 på 3-cifret niveau (grupper) i NACE rev. 2 — Variabel 11110, 12110, 12150, 13310, 15110 og 16110 på hovedafdelingsniveau i NACE rev. 2 for hovedafdeling B-J og L-N og på 2-cifret niveau (hovedgrupper) i NACE rev. 2 for hovedgruppe 45-47 og 95.

b) For de årlige virksomhedsstatistikker opdelt i størrelseskategorier med hensyn til antal beskæftigede over de aktiviteter, som er omfattet af hovedafdeling C-J og L-N samt hovedgruppe 95 i NACE rev. 2 (data leveret vedrørende række 1B, 2B, 3B og 4B) skal variationskoefficienten leveres på nedenstående aktivitetsopdelingsniveau og for nedenstående størrelseskategorier med hensyn til antal beskæftigede: — Variabel 11110, 12110, 12150 og 16110 — Hovedafdelingsniveau i NACE rev. 2 for hovedafdeling B-J og L-N og 2-cifret niveau (hovedgrupper) i NACE rev. 2 for hovedgruppe 95 — Størrelseskategori 0-9, 10-19, 20-49, 50-249 og 250 + for hovedafdeling B-F i NACE rev. 2, og 0-1, 2-9, 10-19, 20-49, 50-249 og 250 + for hovedafdeling G-J og L-N samt hovedgruppe 95 i NACE rev. 2.

2. Enhedsbortfald

Følgende oplysninger leveres, hvis der anvendes stikprøveundersøgelser, en kombination af stikprøveundersøgelser og administrative data eller udelukkende administrative data. I samarbejde med medlemsstaterne fastlægges nærmere, hvilke aspekter der skal tages i betragtning ved beregning af enhedsbortfald.

Medlemsstaterne indberetter på 3-cifret niveau i NACE rev. 2 det vægtede enhedsbortfald af oplysninger om de aktiviteter, som er omfattet af hovedafdeling B-J og L-N samt hovedgruppe 95 i NACE rev. 2. Hvis flere undersøgelser/administrative kilder anvendes til variabel 11110, 12110, 12150, 13310, 15110 og 16110, skal der fremsendes særskilte indikatorer for enhedsbortfald med angivelse variabelnummeret i det pågældende felt. Enhedsbortfald skal vægtes, helst efter antal beskæftigede. Alternativt kan omsætning anvendes.

AFSNIT V

Det tekniske format til fremsendelse af kvalitetsrapporten og kvalitetsindikatorer

Til fremsendelse af kvalitetsrapporten og rækkerne af kvalitetsindikatorer anvendes de relevante datasætidentifikatorer. I samarbejde med medlemsstaterne aftales det nærmere indhold af kvalitetsrapporterne. Medlemsstaterne udfylder de delvist udfyldte kvalitetsrapporter og returnerer dem til Kommissionen (Eurostat). Til indberetning af de to kvalitetsindikatorer (variationskoefficienter og enhedsbortfald) anvendes den nedenfor angivne poststruktur, som svarer til det tekniske format til fremsendelse af statistik over erhvervsstrukturer.

1. Datasætidentifikatorer

Følgende datasætidentifikatorer anvendes til indberetning af kvalitetskriterier for statistik over erhvervsstrukturer:







Rækketype Betegnelse Datasætidentifikator Variationskoefficienter for variabel 12110 på 3-cifret niveau i NACE rev. 2, hovedafdeling B-J og L-N samt hovedgruppe 95 QAG RSBSQUAL_QAG_A Variationskoefficienter for variabel 11110, 12110, 12150, 13310, 15110 og 16110 på hovedafdelingsniveau i NACE rev. 2 for hovedafdeling B-J og L-N og hovedgruppeniveau i NACE rev. 2 for hovedgruppe 45, 46, 47 og 95 QAS RSBSQUAL_QAS_A Variationskoefficienter for variabel 11110, 12110, 12150 og 16110 på hovedafdelingsniveau i NACE rev. 2 for hovedafdeling H-J og L-N og hovedgruppeniveau i NACE rev. 2 for hovedgruppe 95 og efter størrelseskategori Q1B RSBSQUAL_ Q1B _A Variationskoefficienter for variabel 11110, 12110, 12150 og 16110 på hovedafdelingsniveau i NACE rev. 2, hovedafdeling B-E, med nærmere oplysninger opdelt efter NACE-hovedafdeling og efter størrelseskategori Q2B RSBSQUAL_ Q2B _A Variationskoefficienter for variabel 11110, 12110, 12150 og 16110 på hovedafdelingsniveau i NACE rev. 2, hovedafdeling G, med nærmere oplysninger opdelt efter NACE-hovedafdeling og efter størrelseskategori Q3B RSBSQUAL_ Q3B _A Variationskoefficienter for variabel 11110, 12110, 12150 og 16110 på hovedafdelingsniveau i NACE rev. 2, hovedafdeling F, med nærmere oplysninger opdelt efter NACE-hovedafdeling og efter størrelseskategori Q4B RSBSQUAL_ Q4B _A Vægtede enhedsbortfaldsprocenter for hovedafdeling B-J og L-N i NACE rev. 2 QN RSBSQUAL_QN_A Kvalitetsrapport QR RSBSQUAL_QR_A

2. Datasætstruktur

I dette afsnit fastlægges strukturen for de poster, der skal indberettes. De koder, der skal anvendes, er dem, der er angivet i standardkodelisterne til referencedatabasen. Disse kodelister skal indarbejdes i håndbogen for statistik over erhvervsstrukturer (Structural Business Statistics Manual) senest to måneder før den første fremsendelse af data. Kodelisterne har udelukkende til formål at angive, hvilke koder der skal anvendes til fremsendelse af data, og ændringer kan under ingen omstændigheder medføre, at der skal leveres mere detaljerede data end krævet ved forordning (EF) nr. 251/2009. Det tekniske format for fremsendelse af de kvantitative data, der kræves i henhold til nærværende forordning, fastlægges ligeledes i håndbogen for statistik over erhvervsstrukturer (Structural Business Statistics Manual).







Felt Beskrivelse Datarækker Kode for række QAG, QAS, Q1B, Q2B, Q3B, Q4B eller QN År Kode for referenceåret Regional enhed Svarer til landekoden Størrelseskategori Kode for størrelseskategorien Økonomisk aktivitet NACE rev. 2-kode: hovedafdelinger, hovedgrupper eller grupper Variabel Kode for den variabel, som kvalitetsindikatoren vedrører Indikator Kode for kvalitetsindikatoren Indikatorværdi Indikatorens numeriske værdi; kvalitetsindikatorens numeriske værdi ganget med 10 og derefter afrundet til nærmeste hele tal